**УТВЪРЖДАВАМ:**

**проф. д-р Запрян Козлуджов**

**Ректор на ПУ „Паисий Хилендарски”** */подпис – заличен, чл. З6а, ал. 3 от ЗОП/*

**Дата: 22.05.2019 г.**

**П Р О Т О К О Л № 7**

за дейността на комисия, назначена със Заповед № Рзз – 2572/22.05.2019г. на Ректора на ПУ „ПАИСИЙ ХИЛЕНДАРСКИ” Пловдив за провеждане на процедура за възлагане на обществена поръчка чрез публично състезание с предмет: **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“,** открита с Решение № Рзз-3878 от 28.07.2017г

**Днес, 22.05.2019 г. в гр. Пловдив, комисия в състав:**

**Председател:** Румен Кирилов Киров – помощник ректор;

**Членове:**

1. Иво Костадинов Кемалов – с квалификация юрист;

2. проф. д-р Велизар Костадинов Гочев – зам. Директор филиал Кърджали;

3. Пенка Стоянова Младенова – главен счетоводител;

4. арх. Михаил Петров Богданов – архитект;

5. инж. Любомир Панайотов Бостанджиев – конструктор;

6. инж. Румен Димитров Рангелов – н-к отдел „ТО”

се събра в сградата на ректората на ПУ „Паисий Хилендарски”, находяща се в гр. Пловдив, ул. „Цар Асен” № 24 от 10:00 часа в изпълнение Заповед № Рзз –2572/22.05.2019г на Ректора на ПУ „ПАИСИЙ ХИЛЕНДАРСКИ” Пловдив за разглеждане на оферти на участници в публично заседание в процедура за възлагане на обществена поръчка с предмет: **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“,** открита с Решение № Рзз-3878 от 28.07.2017г.

На заседанието присъстват всички членове на комисията, с което е налице необходимия кворум за вземане на валидни решения.

Членовете на комисията подписаха декларации по чл.103, ал.2 ЗОП, във вр. чл.51, ал.8 от ППЗОП.

Председателят на комисията запозна членовете й с влязло в сила Решение № 14171 от 20.11.2018 г на Върховен административен съд на РБ, постановено по адм.д. № 11605/2018г, с което е отменено Решение № 871 от 02.08.2018 на Комисия за защита на конкуренцията, постановено по преписка № КЗК-603/13.07.2018г. Със същото решение е отменено и Решение № Рзз-2448/05.06.2018г на Ректора на ПУ „ПАИСИЙ ХИЛЕНДАРСКИ” за класиране на участниците и определяне на изпълнител за възлагане на обществена поръчка чрез публично състезание, с предмет **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“**, като преписката е върната на възложителя за продължаване на процедурата за възлагане на обществената поръчка, с горепосочения предмет, от етап **„разглеждане и оценяване на офертите”**, при съобразяване на мотивите, изложени в съдебното решение.

С писмо изх. № 28.00-262/15.11.2017г. комисията е изискала от участника **„ЕКОВАТ – БЪЛГАРИЯ” ЕООД** подробната писмена обосновка относно предложената обща цена за изпълнение на поръчката. Председателят на комисията докладва отново постъпилото в законовия срок писмо от участника **„ЕКОВАТ – БЪЛГАРИЯ” ЕООД** с вх. № 28.00-265/27.11.2017г. Комисията се запозна отново с неговото съдържание. В своята обосновка участникът обосновава предложената цена със следните обстоятелства: 1. Икономически особености на производствения процес на строителния метод – обстоятелство по чл.72, ал.2, т.1 ЗОП; 2. Спазване задължението по чл.115 ЗОП - обстоятелство по чл.72, ал.2, т.4 ЗОП; 3. Възможността участникът да получи държавна помощ - обстоятелство по чл.72, ал.2, т.5 ЗОП.

Така представената обосновка е била разгледана и приета от Комисията, като резултатите от това разглеждане са отразени в Протокол № 6/14.03.2018г. В него комисията е приела, че по отношение на участника **„ЕКОВАТ – БЪЛГАРИЯ” ЕООД** са налице обстоятелствата визирани в чл.72, ал.2, т.1, 4 и 5, а именно: Икономически особености на производствения процес на строителния метод; Спазване задължението по чл.115 ЗОП; Възможността участникът да получи държавна помощ. Също така е било направено сравнение между предложените от **„ЕКОВАТ – БЪЛГАРИЯ” ЕООД** единични цени на отделните видове СМР с тези предложени от другите участници, а така също и със средните цени в строителството за тези видове СМР, посочени в „Справочник на цените в строителството 2017г”.

В мотивите на Решение № 14171 от 20.11.2018г на Върховен административен съд на РБ, постановено по адм.д. № 11605/2018г е прието, че в изложените от комисията мотиви за приемане на обосновката не са обсъдени конкретни обективни обстоятелства, като да се отговори на правнорелевантния извод, а именно дали помощта е съвместима с вътрешния пазар по смисъла на чл. 107 от ДФЕС. Прието е, че липсва и конкретен анализ на комисията на възложителя относно това, в коя от хипотезите чл. 107 от ДФЕС са били приети за относими към изрично посочените в ал. 2 и ал. 3 на цитираната разпоредба за съвместими, като извърши преценка и анализ между получената държавна помощ по цитираната по-горе оперативна програма и обосновката на участника.

С оглед на горното комисията приема, че при новото разглеждане на обосновката следва да разгледа единствено заявените в нея обстоятелства по чл.72, ал.2, т.5 от ЗОП - възможността участникът да получи държавна помощ, за което са дадени указания. За останалите заявени обстоятелства по чл.72, ал.2, т.1 и т.4 следва да се приеме, че не са налице, с оглед влязлото в сила отменително решение на ВАС по адм.д. № 11605/2018г.

Относно възможността участникът да получи държавна помощ участникът е приложил декларация за получена държавна помощ (Приложение Е1), представена от Участника пред управляващия орган на програмата. От така предоставените доказателства се установява, че Участникът е подписал Договор BG16RFOP002-3.001 „Енергийна ефективност за малките и средни предприятия“, част от Оперативна програма „Иновации и конкурентоспособност” 2014-2020 на 08.08.2017 г. при размер на допустимите разходи, върху които е приложен интензитета на помощта – 1 176 411,51 лева, при интензитет на помощта от 70,39 % и при размер на предоставената държавна помощ – 828 052,71 лева. Във връзка с така представената информация, Комисията извърши проверка в страницата на Управляващия орган на Програмата (<http://2020.eufunds.bg/bg/5/0/Project/Details?contractId=9tkbmWKYUGI%3D>), от която установи, че изложеното от участника отговаря като параметри на отразеното от УО. При тези данни и при спазване на указанията дадени от върховен административен съд, комисия направи преценка на обстоятелството дали така предоставената държавна помощ е съвместима с вътрешния пазар по смисъла на чл.107 от ДФЕС. Според чл.2, т.2 от Регламент ЕО 1998/2006г. на Комисията от 15.12.2006г. относно прилагането на чл.87 и чл.88 от Договора към минималната помощ, минимална е помощта, която не надвишава сумата от 200 000 евро, за период от три данъчни години. Отпуснатата на участника помощ в рамките на една година в размер на 828 052,71 лв., която в евро е в размер на 422 907,41 евро и същата надхвърля сумата от 200 000 евро, поради което не може да се приеме като „минимална помощ“. След като помощта не може да бъде квалифицирана като минимална, то същата не може да бъде съвместима с вътрешния пазар, поради което следва да се приема, че не е налице заявеното обстоятелство по чл.72, ал.2, т.5 от ЗОП

На база горните констатации комисията единодушно реши, че направената обосновка и представените към нея доказателства не обосновават предложената от участника цена, поради което не приема същата и предлага участникът „ЕКОВАТ – БЪЛГАРИЯ” ЕООД да бъде отстранен от участие в процедурата.

След извършване на горните действия комисията пристъпи към класиране на участниците в процедурата на база предварително обявените от възложителя условия. Съгласно тези условията класирането на участниците се извършва въз основа на икономически най-изгодната оферта, определена по критерии за възлагане най-ниска цена /чл.70, ал.2, т.1 ЗОП/.

На основание чл.58, ал.1от ППЗОП комисията извърши класиране на допуснатите участници, както следва:

**I. Класиране:**

1. Първо място - **„НСК СОФИЯ“ ЕООД** с предложена цена за изпълнение на поръчката **613 572.83 лева без ДДС**;
2. Второ място – **„ЕВРОТРАНС М 2011” ЕООД** с предложена цена за изпълнение на поръчката **640 232.84 лева без ДДС**;
3. Трето място - **„ПИРС - Д” ООД** с предложена цена за изпълнение на поръчката **714 395.14 лева без ДДС**;
4. Четвърто място - **„ГЕОТЕХНИКА АБС“ ООД** с предложена цена за изпълнение на поръчката **751 432.76 лева без ДДС**;
5. Пето място - **„АРДАСТРОЙ” ООД** с предложена цена за изпълнение на поръчката **766 381.86 лева без ДДС**;

**II.** **Заключение:**

Комисията предлага на Възложителя да сключи договор за изпълнение на поръчката с класирания на първо място участник, в процедура с предмет: **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“,** а именно **„НСК СОФИЯ“ ЕООД.**

**След извършване на горните действия Комисията приключи своята работа.**

Комисията състави настоящия протокол на 23.05.2019 г., като приключи своята работа в 16:50 ч., в съответствие с разпоредбите на чл. 103, ал.3 от ЗОП и чл. 181, ал.4 от ЗОП, във връзка с чл. 58, ал.1 от ППЗОП.

**Председател:**

……………………

(Румен Кирилов Киров)

**Членове:**

1. ………….............….. 2. ………………….

(Иво Кемалов) (проф. д-р Велизар Гочев)

3. ………….............….. 4. ………………….

(Пенка Младенова) (арх. Михаил Богданов)

5. .................................. 6 .....................................

(инж. Любен Бостанджиев) (инж. Румен Рангелов)

*/подписи – заличени, чл. З6а, ал. 3 от ЗОП/*

## ДО

## Ректора

## на **ПУ „Паисий Хилендарски” гр. Пловдив**

## ДОКЛАД

**От Румен Кирилов Киров**

Председател на комисия, назначена съсЗаповед № Рзз – 2572/22.05.2019г.на Ректора на ПУ „ПАИСИЙ ХИЛЕНДАРСКИ” Пловдив за провеждане на процедура за възлагане на обществена поръчка чрез публично състезание с предмет: **„Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“,** открита с Решение № Рзз-3878 от 28.07.2017г

**Уважаеми г-н Ректор,**

На основание чл.106 и чл.181 от ЗОП, Ви представям за утвърждаване и протоколи от работата на комисията, за провеждане на обществена поръчка чрез публично състезание с предмет: „Реконструкция и ремонт на сграда на ПУ „Паисий Хилендарски” филиал „Любен Каравелов” гр. Кърджали“, ведно с цялата документация.

23.05.2019г

С уважение:........................................